**Edvard Granum Dillner** (født 13. juni 1997) er en norsk multikunstner fra Nesodden. Dillner har gått kunstfag ved Oslo by Steinerskole og studert kunsthistorie ved Universitetet i Oslo. Dillner skriver fast for magasinet *KUNST*.

Bakgrunn
--------

Dillner vokste opp på Hellvik på Nesodden, der han gikk på Steinerskolen. Han er etterkommer av musiker og mystiker Johan Dillner (1785–1862), og oldebarn av forfatter Liv Lundberg (1902–1989).

Film
----

Han vant førstepris under den amerikanske barnefilmfestivalen *Chicago International Children's Film Festival* i 2009 for animasjonsfilmen *Varmt*, som handler om to pingviner som opplever problemer på grunn av klimaendring. For samme film fikk han andreprisen under *Hamburg International Shortfilmfestival* tidligere samme år. Filmen ble også vist under *Taiwan International Children's Film Festival* året etter.

I 2010 vant Dillner for beste juniorfilm under Amandusfestivalen. Han var også nominert i 2008 med animasjonsfilmen *Igloen* og i 2017 satt han i programråd og forhåndsjury for samme festival.

Musikk
------

Fra 2016 til 2018 turnerte Dillner internasjonalt med Jakob Ogawa. Festivalopptredener inkluderte Lollapalooza Argentina, Reeperbahn Festival og Slottsfjell. Oppvarmingsjobber inkluderte konserter med band og artister som LANY, Metronomy, Perfume Genius og Sondre Lerche. Dillners hovedinstrument er bassgitar.

Kunst
-----

Dillner har hatt styreverv i Plot/Oslo og Ung i Operaen, og har deltatt i flere panelsamtaler om visuell kunst. Våren 2022 var han en av kuratorene for utstillingen *Memoria*, på Institutt for filosofi, ide- og kunsthistorie og klassiske språk ved Universitetet i Oslo.

Skriving
--------

Dillner har publisert tekster om kunst, musikk, litteratur og tegneserier i publikasjoner som *Paragone*, *Ballade*, *GAFFA* og *PUTSJ*. Dillner er fast skribent med anmelderspalte i magasinet *KUNST,* og Norgeskorrespondent for det internasjonale musikknettstedet *beehype*. Han er tatt opp som medlem av Norsk kritikerlag og Norsk Journalistlag.

I 2022 ble Dillner antatt i antologien *innafor / utafor*, utgitt av Agenda X. I teksten «Det mørke rommet» skrev Dillner åpent om egne sykdomserfaringer.

Referanser
----------

1. ↑  Intervju på Trafo.no
2. ↑  Edvard Granum Dillner - Paragone[*død lenke*]
3. ↑  «Om redaksjonen og bidragsytere». *Magasinet KUNST*. Besøkt 19. desember 2022.
4. ↑  «About». *Edvard Granum Dillner* **(engelsk)**. 26. mai 2020. Besøkt 19. desember 2022.
5. ↑  VG 2. november 2009 «Norske Edvard (12) til topps i USAs største barnefilmfestival»
6. ↑  ticff (ticff). «觀摩影展 [小導演大夢想-國際篇] - 企鵝熱過頭 HOT @ 2010 第四屆台灣國際兒童影展 :: 痞客邦 ::». *2010 第四屆台灣國際兒童影展* **(kinesisk)**.
7. ↑  Kulturmeglerne, Amandusfestivalen og kort intervju med Dillner[*død lenke*]
8. ↑   Arkivert 2. februar 2017 hos Wayback Machine. by.Larm 2017
9. ↑  Music - Edvard Granum Dillner
10. ↑  «Edvard Granum Dillner | Equipboard». *equipboard.com*. Besøkt 19. desember 2022.
11. ↑  Visual Arts - Edvard Granum Dillner
12. ↑  Universitas, Sofie Kristine Flydal Journalist i (3. mai 2022). «Kunsthistoriestudenter lagde utstilling selv». *www.universitas.no*. Besøkt 19. desember 2022.
13. ↑  «Writing». *Edvard Granum Dillner* **(engelsk)**. 5. oktober 2020. Besøkt 19. desember 2022.
14. ↑  Dillner, Edvard Granum (2022). Johansen, Martine, red. *innafor / utafor*. Oslo: Agenda X. ISBN 9788269153927.  Mangler `|etternavn1=` i Authors list (hjelp)
15. ↑  «innafor / utafor». *bokelskere.no*. Besøkt 19. desember 2022.

Eksterne lenker
---------------

* Offisielt nettsted